nibzard/narodne-novine-full-text-markdown huggingface dataset:
### NN 100/2018 (14.11.2018.), Rješenje o razrješenju člana Nacionalnog odbora za suzbijanje trgovanja ljudima

VLADA REPUBLIKE HRVATSKE

1957

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke III. stavka 9. Odluke o osnivanju Nacionalnog odbora za suzbijanje trgovanja ljudima (»Narodne novine«, br. 42/12, 49/15 i 30/18), Vlada Republike Hrvatske je na sjednici održanoj 9. studenoga 2018. godine donijela

RJEŠENJE

O RAZRJEŠENJU ČLANA NACIONALNOG ODBORA ZA SUZBIJANJE TRGOVANJA LJUDIMA

Razrješuje se dr. sc. DEAN SAVIĆ dužnosti člana Nacionalnog odbora za suzbijanje trgovanja ljudima, na koju je imenovan kao predstavnik Ministarstva unutarnjih poslova.

Klasa: 080-02/18-02/100
 Urbroj: 50301-15/07-18-02
 Zagreb, 9. studenoga 2018.

Predsjednik
 mr. sc. Andrej Plenković, v. r.
### NN 100/2018 (14.11.2018.), Rješenje o imenovanju člana Nacionalnog odbora za suzbijanje trgovanja ljudima

VLADA REPUBLIKE HRVATSKE

1958

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke III. stavka 9. Odluke o osnivanju Nacionalnog odbora za suzbijanje trgovanja ljudima (»Narodne novine«, br. 42/12, 49/15 i 30/18), Vlada Republike Hrvatske je na sjednici održanoj 9. studenoga 2018. godine donijela

RJEŠENJE

O IMENOVANJU ČLANA NACIONALNOG ODBORA ZA SUZBIJANJE TRGOVANJA LJUDIMA

Imenuje se DEJAN DRETAR članom Nacionalnog odbora za suzbijanje trgovanja ljudima, kao predstavnik Ministarstva unutarnjih poslova.

Klasa: 080-02/18-01/161
 Urbroj: 50301-15/07-18-02
 Zagreb, 9. studenoga 2018.

Predsjednik
 mr. sc. Andrej Plenković, v. r
### NN 100/2018 (14.11.2018.), Rješenje o verifikaciji i dodjeli naziva »Referentni centar Ministarstva zdravstva za metaboličke bolesti kostiju« Zavodu za endokrinologiju Klinike za unutarnje bolesti Kliničkog bolničkog centra Zagreb

Ministarstvo zdravstva

1961

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za endokrinologiju Klinike za unutarnje bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za metaboličke bolesti kostiju« na vrijeme od pet godina.

2. Zavod za endokrinologiju Klinike za unutarnje bolesti Kliničkog bolničkog centra Zagreb, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za metaboličke bolesti kostiju«.

3. »Referentni centar Ministarstva zdravstva za metaboličke bolesti kostiju« Zavoda za endokrinologiju Klinike za unutarnje bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/17-01/13

Urbroj: 534-03-2-2/7-18-22

Zagreb, 15. listopada 2018.

Ministar
 prof. dr. sc. Milan Kujundžić, dr. med., v. r.
### NN 101/2018 (16.11.2018.), Pravilnik o izmjenama Pravilnika o načinu rada Povjerenstva za polaganje završnog ispita u Državnoj školi za pravosudne dužnosnike

Pravosudna akademija

1984

Na temelju članka 7., 13. podstavak 7, 33., 33.a, 34., 35. i 36. Zakona o Pravosudnoj akademiji (»Narodne novine« broj 153/09, 127/10 i 82/15), Upravno vijeće Pravosudne akademije donosi

PRAVILNIK

O IZMJENAMA PRAVILNIKA O NAČINU RADA POVJERENSTVA ZA POLAGANJE ZAVRŠNOG ISPITA U DRŽAVNOJ ŠKOLI ZA PRAVOSUDNE DUŽNOSNIKE

Članak 1.

U Pravilniku o načinu rada Povjerenstva za polaganja završnog ispita u Državnoj školi za pravosudne dužnosnike (»Narodne novine« br. 97/16 od 24. listopada 2016.), u članku 8. stavak 1. briše se.

Dosadašnji stavci: 2., 3. i 4. postaju stavci 1., 2. i 3.

Članak 2.

Ovaj Pravilnik o izmjenama Pravilniku o sadržaju, vremenu i načinu polaganja završnog ispita te sadržaju potvrde o završnom ispitu u Državnoj školi za pravosudne dužnosnike stupa na snagu osmoga dana od dana objave u »Narodnim novinama«.

Klasa: 003-08/18-02/01

Urbroj: 390-03-01/02-20

Zagreb, 7. studenoga 2018.

Predsjednik
 Upravnog vijeća Pravosudne akademije
 Đuro Sessa, v. r.
### NN 101/2018 (16.11.2018.), Dopuna Sudskog poslovnika

Ministarstvo pravosuđa

1973

Na temelju članka 76. stavka 1. Zakona o sudovima (»Narodne novine«, br. 28/13, 33/15 i 82/15) donosim

DOPUNU

SUDSKOG POSLOVNIKA

Članak 1.

U Sudskom poslovniku (»Narodne novine«, broj 37/14, 49/14, 8/15, 35/15, 123/15, 45/16, 29/17, 33/17, 34/17 i 57/17) iza članka 25. dodaje se članak 25.a koji glasi:

»Članak 25.a

(1) Predsjednici općinskih sudova kojima se pripajaju prekršajni sudovi i suci ovlašteni za obavljanje poslova sudske uprave u sudovima u osnivanju sukladno Zakonu o područjima i sjedištima sudova (»Narodne novine«, broj 67/18) dužni su do 26. studenog 2018. donijeti privremeni raspored poslova koji će se primjenjivati od 1. siječnja 2019.

(2) Privremeni raspored poslova bez odgode se dostavlja sudskom administratoru informacijskog sustava koji je u primjeni u poslovanju suda radi unosa u informacijski sustav najkasnije do 15. prosinca 2018.

(3) Privremenim rasporedom poslova utvrđuje se privremeni ustroj suda i podjela poslova koji se obavljaju u sudu.

(4) U postupku donošenja privremenog rasporeda poslova iz stavka 1. ovog članka primjenjivat će se odredbe Sudskog poslovnika koje se odnose na postupak donošenja godišnjeg rasporeda poslova osim članka 22. stavka 1., 4. i 5., članka 24. stavka 3. i članka 25. stavka 2., 3., 4. i 5. Sudskog poslovnika.

(5) Predsjednici sudova odnosno suci ovlašteni za obavljanje poslova sudske uprave u sudovima iz stavka 1. ovog članka dužni su godišnji raspored poslova utvrditi najkasnije do 10. veljače 2019. za tekuću godinu po postupku propisanom odredbama Sudskog poslovnika za donošenje godišnjeg rasporeda poslova.

(6) Godišnji raspored poslova iz stavka 5. ovog članka bez odgode se dostavlja sudskom administratoru informacijskog sustava koji je u primjeni u poslovanju suda radi unosa u informacijski sustav najkasnije do 14. veljače 2019., a primjenjivat će se od 1. ožujka 2019.«.

Članak 2.

Ova dopuna Sudskog poslovnika stupa na snagu prvoga dana od dana objave u »Narodnim novinama«.

Klasa: 011-01/13-01/20

Urbroj: 514-04-02-01-18-74

Zagreb, 12. studenoga 2018.

Ministar
 Dražen Bošnjaković, v. r.
### NN 101/2018 (16.11.2018.), Dopuna Popisa izvornih i zaštićenih pasmina i sojeva domaćih životinja te njihov potreban broj

MINISTARSTVO POLJOPRIVREDE

1980

Na temelju članka 12. stavka 5. Zakona o stočarstvu (»Narodne novine«, br. 70/97, 36/98, 151/03, 132/06, 14/14 i 30/15) ministar poljoprivrede određuje

DOPUNA POPISA

IZVORNIH I ZAŠTIĆENIH PASMINA I SOJEVA DOMAĆIH ŽIVOTINJA TE NJIHOV POTREBAN BROJ

U Popisu izvornih i zaštićenih pasmina i sojeva domaćih životinja te njihovog potrebnog broja (»Narodne novine«, br. 127/98, 73/03, 39/06, 126/07, 70/09 i 80/13) u točki I., podtočki 6. dodaje se naziv nove izvorne i zaštićene pasmine:

»6.3. Banijska šara«.

Klasa: UP/I-320-08/18-01/10

Urbroj: 525-07/1372-18-14

Zagreb, 5. studenoga 2018.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 101/2018 (16.11.2018.), Pravilnik o načinu obavljanja ribolova u posebnom staništu u akvatoriju ušća rijeke Raše u 2018. i 2019. godini

Ministarstvo poljoprivrede

1976

Na temelju članka 12. stavka 1. točaka 1. i 12. Zakona o morskom ribarstvu (»Narodne novine«, broj 62/17) ministar poljoprivrede donosi

PRAVILNIK

O NAČINU OBAVLJANJA RIBOLOVA U POSEBNOM STANIŠTU U AKVATORIJU UŠĆA RIJEKE RAŠE U 2018. I 2019. GODINI

Članak 1.

Radi održivog upravljanja biološkim bogatstvima, ovim se Pravilnikom propisuju ribolovni alati, njihove karakteristike te način i razdoblje obavljanja ribolova u posebnom staništu u akvatoriju ušća rijeke Raše.

Članak 2.

Posebno stanište u dijelu akvatorija ušća rijeke Raše određeno je člankom 2. stavkom 1. točkom 3. Pravilnika o posebnim staništima riba i drugih morskih organizama i regulaciji ribolova u Velebitskom kanalu, Novigradskom i Karinskom moru, Prokljanskom jezeru, Marinskom zaljevu i Neretvanskom kanalu (»Narodne novine«, br. 148/04, 152/04, 55/05, 96/06, 123/09 i 130/09) (u daljnjem tekstu: Pravilnik o posebnim staništima) i omeđeno spojnicama: rt Ubac – rt Mulac i svjetionik Trget – rt Puntal.

Članak 3.

(1) Osim ribolova vršama, udičarskim alatima i ostima dozvoljenog na temelju članka 3. stavka 1. Pravilnika o posebnim staništima, u području iz članka 2. ovoga Pravilnika dozvoljava se upotreba jednostrukih mreža stajaćica minimalne veličine oka mrežnog tega 64 mm i maksimalne duljine 800 metara u razdoblju od 15. studenoga 2018. do 15. svibnja 2019. godine i trostrukih mreža stajaćica sipara minimalne veličine oka središnjeg tega od 64 mm i maksimalne duljine 500 metara u razdoblju od 1. veljače do 15. svibnja 2019. godine.

(2) Mreže stajaćice iz stavka 1. ovoga članka smiju se koristiti isključivo na doček.

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/18-01/66

Urbroj: 525-13/1766-18-1

Zagreb, 12. studenoga 2018.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 101/2018 (16.11.2018.), Ispravak Pravilnika o uređivanju šuma

MINISTARSTVO POLJOPRIVREDE

1988

Nakon usporedbe s izvornim tekstom utvrđena je pogreška u Pravilniku o uređivanju šuma, koji je objavljen u »Narodnim novinama«, broj 97 od 2. studenoga 2018. godine, te se daje

ISPRAVAK

PRAVILNIKA O UREĐIVANJU ŠUMA

U Pravilniku o uređivanju šuma (»Narodne novine«, broj 97/18), u članku 102. riječi »98. stavka 4.« zamjenjuju se riječima: »89. stavka 4.«.

Klasa: 321-01/18-01/46

Urbroj: 525-11/1067-18-28

Zagreb, 7. studenoga 2018.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 101/2018 (16.11.2018.), Pravilnik o izmjeni Pravilnika o priređivanju lutrijskih igara

Ministarstvo financija

1972

Na temelju članka 12. stavka 2. i članka 14. stavka 8. Zakona o igrama na sreću (»Narodne novine«, broj 87/09, 35/13, 158/13, 41/14 i 143/14) donosim

PRAVILNIK

O IZMJENI PRAVILNIKA O PRIREĐIVANJU LUTRIJSKIH IGARA

Članak 1.

U Pravilniku o priređivanju lutrijskih igara (»Narodne novine«, broj 78/10, 69/11, 22/15 i 45/16), članak 33. stavak 2. mijenja se i glasi:

»(2) Zapisnik o tijeku izvlačenja priređivač dostavlja Ministarstvu financija u roku od tri mjeseca od dana izvlačenja.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 461-01/18-01/294

Urbroj: 513-07-21-01-18-8

Zagreb, 30. listopada 2018.

Ministar financija
 dr. sc. Zdravko Marić, v. r.
### NN 101/2018 (16.11.2018.), Pravilnik o izmjenama i dopunama Pravilnika o sadržaju, obliku i načinu registracije farmi

MINISTARSTVO POLJOPRIVREDE

1979

Na temelju članka 37. stavka 6. Zakona o veterinarstvu (»Narodne novine«, broj 82/13 i 148/13) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O SADRŽAJU, OBLIKU I NAČINU REGISTRACIJE FARMI

Članak 1.

U Pravilniku o sadržaja, načinu i obliku registracije farmi (»Narodne novine«, broj 96/15. u daljnjem tekstu: »Pravilnik«) članak 3. mijenja se i glasi:

Stavak 1. točka b) mijenja se i glasi:

b) farme svinja osim u slučajevima iz članka 7. ovoga Pravilnika;

Članak 2.

U Pravilniku članak 7. mijenja se i glasi:

Stavak 3. se briše.

Dosadašnji stavak 4. postaje stavak 3., mijenja se i glasi:

(3) U slučaju prodaje/otpreme do pet živih svinja s registrirane farme u svrhu klanja za vlastite potrebe, mjesto dopreme svinja ne podliježe obvezi registracije ako se klanje obavi u roku od 72 sata od dana dopreme.

Dosadašnji stavak (5) postaje stavak (4) mijenja se i glasi:

(4) Posjednik je u slučajevima navedenima u stavku 3. ovoga članka dužan prijaviti promet svinje/svinja za vlastite potrebe, prilikom dopreme, u roku od 72 sata, nadležnoj veterinarskoj organizaciji koja isto registrira u JRDŽ-u.

Dosadašnji stavak (6) postaje stavak (5), mijenja se i glasi:

(5) Mjesta dopreme svinje/svinja iz stavka 3. ovoga članka evidentiraju se u JRDŽ-u uz upis imena i prezimena, OIB-a i adrese posjednika svinja.

Dosadašnji stavak (7) postaje stavak (6), mijenja se i glasi:

(6) U slučaju otpreme svinje/svinja s mjesta dopreme iz stavka 3. ovoga članka, svinja/svinje se moraju podvrgnuti propisanim kontrolama, odnosno farma se mora upisati u Registar farmi i dobiti JIBG.

Dosadašnji stavak (8) postaje stavak (7).

PRIJELAZNE I ZAVRŠNE ODREDBE

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/17-01/22

Urbroj: 525-10/0568-18-2

Zagreb, 24. listopada 2018.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 101/2018 (16.11.2018.), Odluka o izmjeni Odluke Agencije za elektroničke medije, klasa: 612-12/18-02/0030, urbroj: 567-06-18-09 od 9. studenoga 2018.

Agencija za elektroničke medije

1985

Vijeće za elektroničke medije, u sastavu Josip Popovac, predsjednik Vijeća, Robert Tomljenović, zamjenik predsjednika Vijeća te Damir Bučević, Anita Malenica, Vanja Gavran i Davor Marić, članovi Vijeća, na temelju odredbe članka 73. stavka 7. i 8. Zakona o elektroničkim medijima (»Narodne novine«, broj 153/09, 84/11, 94/13 i 136/13), nakon provedenog postupka nadmetanja sukladno Obavijesti o namjeri davanja koncesija za obavljanje djelatnosti pružanja medijskih usluga televizije br. 02/18, klasa: UP/I-612-12/18-02/0002, urbroj: 567-06-18-01, »Narodne novine« broj 62/18, »Narodne novine« broj 27/17 i utvrđivanja uvjeta za davanje koncesije, na 41-18 sjednici održanoj 9. studenoga 2018., donijelo je

ODLUKU

O IZMJENI ODLUKE

I. Točka IV. Odluke ovog tijela, klasa 612-12/18-02/0030, urbroj: 567-06-18-03, od 12. rujna 2018., o izboru najpovoljnijeg ponuditelja, mijenja se i glasi:

»Odabrani ponuditelj obvezan je u roku od 120 (sto dvadeset) dana od dana objave ove Odluke u »Narodnim novinama« uputiti Hrvatskoj regulatornoj agenciji za mrežne djelatnosti (HAKOM) zahtjev za obavljanje tehničkog pregleda radi utvrđivanja prostornih i tehničkih uvjeta. Ako odabrani ponuditelj u tom roku ne podnese zahtjev Hrvatskoj regulatornoj agenciji za mrežne djelatnosti smatrat će se da je odustao od koncesije.«

II. Ostali dijelovi Odluke ostaju nepromijenjeni.

III. Odluka će se objaviti u »Narodnim novinama«.

Obrazloženje

Vijeće za elektroničke medije na 33-18 sjednici održanoj 12. rujna 2018., donijelo je Odluku o izboru najpovoljnijeg ponuditelja temeljem Obavijesti o namjeri davanja koncesija za obavljanje djelatnosti pružanja medijskih usluga radija 2/18.

Obavijest je objavljena u »Narodnim novinama« broj 62 od 13. srpnja 2018. godine, a u propisanom roku, sukladno Obavijesti jedinu ponudu dostavilo je trgovačko društvo Antenna d.o.o. iz Zadra.

Kao najpovoljniji ponuditelj, Odlukom Vijeća za elektroničke medije od 14. rujna, odabrano je trgovačko društvo Antenna d.o.o. iz Zadra.

Dana 31. listopada 2018. zaprimljena je molba trgovačkog društva Antena d.o.o. za produljenjem roka za obavljanje tehničkog pregleda za dodatnih 60 dana.

Vijeće je razmotrilo navedenu zamolbu te utvrdilo kako se istoj može udovoljiti budući da produljenje roka nije u suprotnosti s pozitivnim zakonskim odredbama ni s javnim interesom.

Slijedom navedenog odlučeno je kao u izreci ove Odluke.

UPUTA O PRAVNOM LIJEKU

Protiv ove odluke nije dopuštena žalba, ali se može pokrenuti upravni spor pred nadležnim upravnim sudom u roku od 30 dana od dana primitka odluke. Tužba se predaje ili šalje neposredno nadležnom upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: 612-12/18-02/0030

Urbroj: 567-06-18-09

Zagreb, 9. studenoga 2018.

VIJEĆE ZA ELEKTRONIČKE MEDIJE

Predsjednik
 Vijeća za elektroničke medije
 Josip Popovac, v. r.
### NN 101/2018 (16.11.2018.), Pravilnik o izmjenama i dopunama Pravilnika o načinu utvrđivanja uvjeta za ulazak i boravak u Republici Hrvatskoj državljana država članica Europskog gospodarskog prostora i članova njihovih obitelji

MINISTARSTVO UNUTARNJIH POSLOVA

1971

Na temelju članka 232. stavka 1. podstavka 1. Zakona o strancima (»Narodne novine« broj 130/11, 74/13, 69/17 i 46/18) ministar unutarnjih poslova donosi

PRAVILNIK

O IZMJENAMA I DOPUNAMA PRAVILNIKA O NAČINU UTVRĐIVANJA UVJETA ZA ULAZAK I BORAVAK U REPUBLICI HRVATSKOJ DRŽAVLJANA DRŽAVA ČLANICA EUROPSKOG GOSPODARSKOG PROSTORA I ČLANOVA NJIHOVIH OBITELJI

Članak 1.

U Pravilniku o načinu utvrđivanja uvjeta za ulazak i boravak u Republici Hrvatskoj državljana država članica Europskog gospodarskog prostora i članova njihovih obitelji (»Narodne novine« broj 126/12, 81/13, 38/15, 85/15 i 132/17) iza članka 4.a dodaje se članak 4.b koji glasi:

»Članak 4.b

(1) Prijevozniku koji je na granični prijelaz dovezao državljana države članice Europskog gospodarskog prostora i člana njegove obitelji kojem je odbijen ulazak u Republiku Hrvatsku, izdat će se zapovijed o vraćanju.

(2) Zapovijed iz stavka 1. ovoga članka sastavlja se u dva primjerka, od kojih se jedan primjerak uručuje osobi odgovornoj za prijevozno sredstvo, a jedan zadržava policijska postaja nadležna za kontrolu prelaska državne granice.

(3) Ako se državljanin države članice Europskog gospodarskog prostora i član njegove obitelji kojem je odbijen ulazak u Republiku Hrvatsku odbija vratiti ili pruža otpor ili se ocijeni da će pružiti otpor prilikom vraćanja, može mu se odrediti policijska pratnja uz suglasnost Ministarstva, o čemu se obavještava osoba odgovorna za prijevozno sredstvo, a u slučaju prijevoza zrakoplovom i predstavnik zrakoplovne kompanije.

(4) Obrazac zapovijedi o vraćanju (Obrazac 8) pravokutnog je oblika, bijele boje, veličine 21x29,7 cm.

(5) Obrazac zapovijedi o vraćanju (Obrazac 8) tiskan je uz ovaj Pravilnik i njegov je sastavni dio.«.

Članak 2.

(1) Obrazac rješenja o odbijanju ulaska u Republiku Hrvatsku (Obrazac 6b) i Obrazac rješenja o odbijanju ulaska u Republiku Hrvatsku (Obrazac 7b) koji su tiskani uz Pravilnik o načinu utvrđivanja uvjeta za ulazak i boravak u Republici Hrvatskoj državljana država članica Europskog gospodarskog prostora i članova njihovih obitelji (»Narodne novine« broj 126/12, 81/13, 38/15, 85/15 i 132/17) zamjenjuju se novim Obrascem 6b i Obrascem 7b koji su tiskani uz ovaj Pravilnik i čine njegov sastavni dio.

(2) Obrazac zapovijedi o vraćanju (Obrazac 8) tiskan je uz ovaj Pravilnik i njegov je sastavni dio.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/18-01/110

Urbroj: 511-01-152-18-7

Zagreb, 12. studenoga 2018.

Ministar
 dr. sc. Davor Božinović, v. r.

Obrazac br. 6b

![](/files/_web/sluzbeni-dio/2018/130218/images/6941.jpg)

![](/files/_web/sluzbeni-dio/2018/130218/images/3030.jpg)

Obrazac br. 7b

![](/files/_web/sluzbeni-dio/2018/130218/images/6983.jpg)

![](/files/_web/sluzbeni-dio/2018/130218/images/3011.jpg)

Obrazac br. 8

![](/files/_web/sluzbeni-dio/2018/130218/images/3002.jpg)
### NN 101/2018 (16.11.2018.), Ispravak Odluke o izdavanju i prodaji prigodnoga srebrnoga kovanog novca »100. OBLJETNICA ZAVRŠETKA PRVOGA SVJETSKOG RATA, 1918. – 2018.«

HRVATSKA NARODNA BANKA

1989

Nakon izvršene usporedbe s izvornim tekstom utvrđene su pogreške u Odluci o izdavanju i prodaji prigodnoga srebrnoga kovanog novca »100. OBLJETNICA ZAVRŠETKA PRVOGA SVJETSKOG RATA, 1918. – 2018.« objavljenoj u »Narodnim novinama« br. 96/2018 te se daje

ISPRAVAK

ODLUKE O IZDAVANJU I PRODAJI PRIGODNOGA SREBRNOGA KOVANOG NOVCA »100. OBLJETNICA ZAVRŠETKA PRVOGA SVJETSKOG RATA, 1918. – 2018.«

U Odluci o izdavanju i prodaji prigodnoga srebrnoga kovanog novca »100. OBLJETNICA ZAVRŠETKA PRVOGA SVJETSKOG RATA, 1918. – 2018.« objavljenoj u »Narodnim novinama« br. 96/2018, u točki 4. umjesto datuma »11. studenoga 2018.« treba stajati »11. studenoga 1918.«, a u točki 5. umjesto datuma »31. listopada 2018.« treba stajati »31. listopada 1918.«.

O.br.: 842-02/2018.

Zagreb, 13. studenoga 2018.

Predsjednik Savjeta
 Hrvatske narodne banke
 Guverner
 Boris Vujčić, v. r.
### NN 102/2018 (21.11.2018.), Rješenje o verifikaciji i dodjeli naziva »Referentni centar Ministarstva zdravstva za bolesti štitnjače« Klinici za onkologiju i nuklearnu medicinu Kliničkog bolničkog centra Sestre milosrdnice, Zagreb

MINISTARSTVO ZDRAVSTVA

1998

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za onkologiju i nuklearnu medicinu Kliničkog bolničkog centra »Sestre milosrdnice«, Zagreb, verificira se i dodjeljuje naziv »Referentni centar Ministarstva zdravstva za bolesti štitnjače« na vrijeme od pet godina.

2. Klinika za onkologiju i nuklearnu medicinu Kliničkog bolničkog centra »Sestre milosrdnice«, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za bolesti štitnjače«.

3. »Referentni centar Ministarstva zdravstva za bolesti štitnjače« Klinike za onkologiju i nuklearnu medicinu Kliničkog bolničkog centra »Sestre milosrdnice«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/11

Urbroj: 534-03-2-2/7-18-14

Zagreb, 15. listopada 2018.

Ministar
 prof. dr. sc. Milan Kujundžić, dr. med., v. r.
### NN 102/2018 (21.11.2018.), Rješenje o verifikaciji i dodjeli naziva »Referentni centar Ministarstva zdravstva za konzultativnu psihijatriju« Klinici za psihijatriju Kliničkog bolničkog centra Sestre milosrdnice, Zagreb

Ministarstvo zdravstva

1994

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16, 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za psihijatriju Kliničkog bolničkog centra »Sestre milosrdnice«, Zagreb, verificira se i dodjeljuje naziv »Referentni centar Ministarstva zdravstva za konzultativnu psihijatriju« na vrijeme od pet godina.

2. Klinika za psihijatriju Kliničkog bolničkog centra »Sestre milosrdnice«, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za konzultativnu psihijatriju«.

3. »Referentni centar Ministarstva zdravstva za konzultativnu psihijatriju« Klinike za psihijatriju Kliničkog bolničkog centra »Sestre milosrdnice«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/17-01/19

Urbroj: 534-03-2-2/7-18-16

Zagreb, 7. kolovoza 2018.

Ministar
 prof. dr. sc. Milan Kujundžić, dr. med., v. r.
### NN 102/2018 (21.11.2018.), Rješenje o verifikaciji i dodjeli naziva »Referentni centar Ministarstva zdravstva za glaukom« Klinici za očne bolesti Kliničkog bolničkog centra Sestre milosrdnice, Zagreb

MINISTARSTVO ZDRAVSTVA

1996

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za očne bolesti Kliničkog bolničkog centra »Sestre milosrdnice«, Zagreb, verificira se i dodjeljuje naziv »Referentni centar Ministarstva zdravstva za glaukom« na vrijeme od pet godina.

2. Klinika za očne bolesti Kliničkog bolničkog centra »Sestre milosrdnice«, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za glaukom«.

3. »Referentni centar Ministarstva zdravstva za glaukom« Klinike za očne bolesti Kliničkog bolničkog centra »Sestre milosrdnice«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/12

Urbroj: 534-03-2-2/7-18-15

Zagreb, 24. listopada 2018.

Ministar
 prof. dr. sc. Milan Kujundžić, dr. med., v. r.
### NN 102/2018 (21.11.2018.), Rješenje o verifikaciji i dodjeli naziva »Referentni centar Ministarstva zdravstva za urolitijazu« Zavodu za urologiju Kliničkog bolničkog centra Osijek

MINISTARSTVO ZDRAVSTVA

1997

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za urologiju Kliničkog bolničkog centra Osijek, verificira se i dodjeljuje naziv »Referentni centar Ministarstva zdravstva za urolitijazu« na vrijeme od pet godina.

2. Zavod za urologiju Kliničkog bolničkog centra Osijek, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za urolitijazu«.

3. »Referentni centar Ministarstva zdravstva za urolitijazu« Zavoda za urologiju Kliničkog bolničkog centra Osijek, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/17-01/24

Urbroj: 534-03-2-2/7-18-20

Zagreb, 15. listopada 2018.

Ministar
 prof. dr. sc. Milan Kujundžić, dr. med., v. r.
### NN 102/2018 (21.11.2018.), Rješenje o verifikaciji i dodjeli naziva »Referentni centar Ministarstva zdravstva za zatajivanje srca i transplantacijsku kardiologiju« Klinici za bolesti srca i krvnih žila Kliničkog bolničkog centra Zagreb

MINISTARSTVO ZDRAVSTVA

1999

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16, 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za bolesti srca i krvnih žila Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za zatajivanje srca i transplantacijsku kardiologiju« na vrijeme od pet godina.

2. Klinika za bolesti srca i krvnih žila Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za zatajivanje srca i trans­plantacijsku kardiologiju«.

3. »Referentni centar Ministarstva zdravstva za zatajivanje srca i transplantacijsku kardiologiju« Klinike za bolesti srca i krvnih žila Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/09

Urbroj: 534-03-2-2/7-18-15

Zagreb, 15. listopada 2018.

Ministar
 prof. dr. sc. Milan Kujundžić, dr. med., v. r.
### NN 102/2018 (21.11.2018.), Rješenje o verifikaciji i dodjeli naziva »Referentni centar Ministarstva zdravstva za demijelinizacijske bolesti središnjeg živčanog sustava« Klinici za neurologiju Kliničkog bolničkog centra Zagreb

MINISTARSTVO ZDRAVSTVA

2000

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16, 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za neurologiju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za demijelinizacijske bolesti središnjeg živčanog sustava« na vrijeme od pet godina.

2. Klinika za neurologiju Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za demijelinizacijske bolesti središnjeg živčanog sustava«.

3. »Referentni centar Ministarstva zdravstva za demijelinizacijske bolesti središnjeg živčanog sustava« Klinike za neurologiju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/03

Urbroj: 534-03-2-2/7-18-14

Zagreb, 15. listopada 2018.

Ministar
 prof. dr. sc. Milan Kujundžić, dr. med., v. r.
### NN 102/2018 (21.11.2018.), Rješenje o verifikaciji i dodjeli naziva »Referentni centar Ministarstva zdravstva za dječju traumatologiju« Klinici za dječje bolesti Zagreb

MINISTARSTVO ZDRAVSTVA

1995

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za dječje bolesti Zagreb, verificira se i dodjeljuje naziv »Referentni centar Ministarstva zdravstva za dječju traumatologiju« na vrijeme od pet godina.

2. Klinika za dječje bolesti Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za dječju traumatologiju«.

3. »Referentni centar Ministarstva zdravstva za dječju traumatologiju« Klinike za dječje bolesti Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/04

Urbroj: 534-03-2-2/7-18-16

Zagreb, 15. listopada 2018.

Ministar
 prof. dr. sc. Milan Kujundžić, dr. med., v. r.
### NN 102/2018 (21.11.2018.), Odluka o iznosu tarifnih stavki za zajamčenu opskrbu električnom energijom

Hrvatska energetska regulatorna agencija

2010

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 15. studenoga 2018. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 158/13), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. siječnja 2019. do 30. lipnja 2019., iznose kako slijedi:

a) Tarifne stavke za prva dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | |  | Tarifne stavke za radnu energiju  [kn/kWh] | | |
|  | JT | VT | NT |
|  | 1 | 2 | 3 |
| Visoki napon | | 1 |  | 0,47 | 0,28 |
| Srednji napon | | 2 |  | 0,46 | 0,27 |
| Niski napon | Plavi | 3 | 0,51 |  |  |
| Bijeli | 4 |  | 0,54 | 0,32 |
| Crveni | 5 |  | 0,47 | 0,28 |
| Žuti (javna rasvjeta) | 6 | 0,35 |  |  |

b) Tarifne stavke nakon dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | |  | Tarifne stavke za radnu energiju  [kn/kWh] | | |
|  | JT | VT | NT |
|  | 1 | 2 | 3 |
| Visoki napon | | 1 |  | 0,59 | 0,34 |
| Srednji napon | | 2 |  | 0,57 | 0,34 |
| Niski napon | Plavi | 3 | 0,64 |  |  |
| Bijeli | 4 |  | 0,68 | 0,40 |
| Crveni | 5 |  | 0,59 | 0,35 |
| Žuti (javna rasvjeta) | 6 | 0,43 |  |  |

II.

Ova Odluka objavit će se u »Narodnim novinama«, a stupa na snagu 1. siječnja 2019.

Klasa: 310-03/18-04/6

Urbroj: 371-06-18-17

Zagreb, 15. studenoga 2018.

Predsjednik Upravnog vijeća
 Tomislav Jureković, dipl. ing., v. r.
### NN 102/2018 (21.11.2018.), Rješenje Zavoda za unapređivanje zaštite na radu klasa: UP/I-115-01/18-01/20, urbroj: 425-02/8-18-4 od 9. studenoga 2018.

ZAVOD ZA UNAPREĐIVANJE ZAŠTITE NA RADU

2009

Na zahtjev društva ELEKTROPROTEKT LEŽ j.d.o.o. iz Zaboka, Matije Gupca 87, OIB: 83026737893, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14., 94/18. i 96/18.), Zavod za unapređivanje zaštite na radu (dalje: Zavod) donosi

RJEŠENJE

I.

ELEKTROPROTEKT LEŽ j.d.o.o. iz Zaboka, Matije Gupca 87, OIB: 83026737893, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba o obavljenim poslovima obvezna je izdavati isprave i voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/18-01/20

Urbroj: 425-02/8-18-4

Zagreb, 9. studenoga 2018.

Ravnatelj
 Vitomir Begović, v. r.
### NN 102/2018 (21.11.2018.), Rješenje Zavoda za unapređivanje zaštite na radu klasa: UP/I-115-01/18-01/06, urbroj: 425-02/8-18-10 od 7. studenoga 2018.

Zavod za unapređivanje zaštite na radu

2008

Na zahtjev društva CONTROL d.o.o. iz Karlovca, Turanski poloj 26, OIB: 88093753697, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14., 94/18. i 96/18.), Zavod za unapređivanje zaštite na radu (dalje: Zavod) donosi

RJEŠENJE

I.

CONTROL d.o.o. iz Karlovca, Turanski poloj 26, OIB: 88093753697, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba o obavljenim poslovima obvezna je izdavati isprave i voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/18-01/06

Urbroj: 425-02/8-18-10

Zagreb, 7. studenoga 2018.

Ravnatelj
 Vitomir Begović, v. r.
### NN 102/2018 (21.11.2018.), Indeks potrošačkih cijena u listopadu 2018.

Državni zavod za statistiku

2002

Državni zavod za statistiku objavljuje

INDEKS

POTROŠAČKIH CIJENA U LISTOPADU 2018.

Indeks potrošačkih cijena u listopadu 2018. u odnosu na rujan 2018. iznosi 100,6.

Klasa: 957-04/18-01/1

Urbroj: 555-09-05-18-22

Zagreb, 16. studenoga 2018.

Ravnatelj
 Marko Krištof, v. r.
### NN 102/2018 (21.11.2018.), Odluka o područjima sakupljanja neopasne otpadne ambalaže

Ministarstvo zaštite okoliša i energetike

1993

Na temelju članka 68. stavka 2. Zakona o održivom gospodarenju otpadom (»Narodne novine«, broj 94/13, 73/17), donosim

ODLUKU

O PODRUČJIMA SAKUPLJANJA NEOPASNE OTPADNE AMBALAŽE

I.

Ovom se Odlukom na temelju analize i prijedloga Fonda za zaštitu okoliša i energetsku učinkovitost, klasa: 351-04/14-09/26, urbroj: 563-14/18-18-2 od 3. listopada 2018. godine, određuje područje sakupljanja neopasne otpadne ambalaže.

II.

Sakupljanje neopasne otpadne ambalaže obavlja se na cijelom teritoriju Republike Hrvatske, a isto se organizira putem ovlaštenih sakupljača koji su dužni osigurati skladišne i tehničko-tehnološke uvjete sukladno Zakonu o održivom gospodarenju otpadom za obavljanje usluge sakupljanja otpadne ambalaže na pet područja, i to:

1. Područje središnje Hrvatske kojeg čini grad Zagreb, Zagrebačka, Karlovačka, Sisačko-moslavačka i Bjelovarsko-bilogorska županija,

2. Područje sjeverozapadne Hrvatske kojeg čine Krapinsko-zagorska, Koprivničko-križevačka, Varaždinska i Međimurska županija,

3. Područje istočne Hrvatske kojeg čine Virovitičko-podravska, Osječko-baranjska, Vukovarsko-srijemska, Brodsko-posavska i Požeško-slavonska županija,

4. Područje sjevernog Jadrana i Like kojeg čine Primorsko-goranska, Istarska i Ličko-senjska županija, te

5. Područje srednjeg i južnog Jadrana kojeg čine Zadarska, Šibensko-kninska, Splitsko-dalmatinska i Dubrovačko-neretvanska županija.

III.

Za obavljanje usluge sakupljanja neopasne otpadne ambalaže Fond za zaštitu okoliša i energetsku učinkovitost se obvezuje za područje sakupljanja iz točke II. ove Odluke, raspisati javni poziv za podnošenje programa za obavljanje usluge sakupljanja neopasne otpadne ambalaže, sukladno Zakonu o održivom gospodarenju otpadom i Pravilniku o ambalaži i ambalažnom otpadu.

IV.

Ovom se Odlukom stavlja van snage Odluka, klasa: 351-01/14-01/1247, urbroj: 517-01-15-5 od 3. kolovoza 2015.

V.

Ova Odluka će se objaviti u »Narodnim novinama«, a stupa na snagu osmoga dana od dana objave.

Klasa: 351-01/18-01/527
 Urbroj: 517-03-2-2-18-1
 Zagreb, 15. studenoga 2018.

Ministar
 dr. sc. Tomislav Ćorić, v. r.
### NN 102/2018 (21.11.2018.), Rješenje o ukidanju naziva »Referentni centar Ministarstva zdravstva za primjenu telemedicine u neurokirurgiji« Klinici za neurokirurgiju Kliničkog bolničkog centra Zagreb

MINISTARSTVO ZDRAVSTVA

2001

Ministar zdravstva na temelju članka 112. stavka 2. Zakona o zdravstvenoj zaštititi (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

I. Utvrđuje se da Klinika za neurokirurgiju Kliničkog bolničkog centra Zagreb, ne ispunjava uvjete za obnovu i dodjelu naziva »Referentnog centra Ministarstva zdravstva za primjenu telemedicine u neurokirurgiji«.

II. Ukida se naziv »Referentni centar Ministarstva zdravlja za primjenu telemedicine u neurokirurgiji« Klinici za neurokirurgiju Kliničkog bolničkog centra Zagreb.

Klasa: UP/I-510-01/13-01/29
 Urbroj: 534-03-1-2/7-18-26
 Zagreb, 10. kolovoza 2018.

Ministar
 prof. dr. sc. Milan Kujundžić, dr. med., v. r.
### NN 103/2018 (23.11.2018.), Odluka o imenovanju zamjenika županijskog državnog odvjetnika u Županijskom državnom odvjetništvu u Splitu

DRŽAVNOODVJETNIČKO VIJEĆE

2024

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine«, broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 67. sjednici održanoj 8. studenoga 2018. jednoglasno

odlučilo je

I. DARIO JUKIĆ, zamjenik općinskog državnog odvjetnika u Općinskom državnom odvjetništvu u Splitu, imenuje se za zamjenika županijskog državnog odvjetnika u Županijskom državnom odvjetništvu u Splitu.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-39/2018-6

Zagreb, 8. studenoga 2018.

Predsjednica
 Državnoodvjetničkog vijeća
 Snježana Frković, v. r.
### NN 103/2018 (23.11.2018.), Odluka o imenovanju zamjenice županijskog državnog odvjetnika u Županijskom državnom odvjetništvu u Zagrebu

Državnoodvjetničko vijeće

2023

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine«, broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 67. sjednici održanoj 8. studenoga 2018. većinom glasova

odlučilo je

I. SANJA GOSPODNETIĆ, općinska državna odvjetnica u Općinskom državnom odvjetništvu u Zagrebu, imenuje se za zamjenicu županijskog državnog odvjetnika u Županijskom državnom odvjetništvu u Zagrebu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-38/2018-10

Zagreb, 8. studenoga 2018.

Predsjednica
 Državnoodvjetničkog vijeća
 Snježana Frković, v. r.
### NN 103/2018 (23.11.2018.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Puli - Pola

DRŽAVNOODVJETNIČKO VIJEĆE

2026

ODLUKA

Državnoodvjetničko vijeće na temelju članka 41. u svezi sa člankom 64. točkom 1. Zakona o Državnoodvjetničkom vijeću (»Narodne novine«, broj 67/2018) odlučujući o zahtjevu za razrješenje Klare Franković na 67. sjednici održanoj 8. studenoga 2018.,

odlučilo je

KLARA FRANKOVIĆ, razrješava se dužnosti zamjenice općinskog državnog odvjetnika u Općinskom državnom odvjetništvu u Puli – Pola, s danom 31. prosinca 2018.

Broj: DOVO-43/2018-3

Zagreb, 8. studenoga 2018.

Predsjednica
 Državnoodvjetničkog vijeća
 Snježana Frković, v. r.
### NN 103/2018 (23.11.2018.), Odluka o razrješenju dužnosti općinskog državnog odvjetnika u Općinskom državnom odvjetništvu u Novom Zagrebu

DRŽAVNOODVJETNIČKO VIJEĆE

2027

ODLUKA

Državnoodvjetničko vijeće na temelju članka 41. stavka 1. Zakona o Državnoodvjetničkom vijeću (»Narodne novine« broj 67/2018) i članka 80. u vezi s člankom 78. stavkom 1. točkom 4. i člankom 79. točkom 1. Zakona o Državnoodvjetničkom vijeću, te na temelju članka 83. stavka 1. Zakona o Državnoodvjetničkom vijeću, odlučujući o zahtjevu za razrješenje Branimira Puklina, na 67. sjednici održanoj 8. studenoga 2018.,

odlučilo je

I. BRANIMIR PUKLIN, razrješava se dužnosti općinskog državnog odvjetnika u Općinskom državnom odvjetništvu u Novom Zagrebu s danom 1. prosinca 2018.

II. Imenovani nastavlja s radom kao zamjenik općinskog državnog odvjetnika u Općinskom državnom odvjetništvu u Novom Zagrebu.

Broj: DOVO-45/2018-3

Zagreb, 8. studenoga 2018.

Predsjednica
 Državnoodvjetničkog vijeća
 Snježana Frković, v. r.
### NN 103/2018 (23.11.2018.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Zagrebu

DRŽAVNOODVJETNIČKO VIJEĆE

2025

ODLUKA

Državnoodvjetničko vijeće na temelju članka 41. u svezi sa člankom 64. točkom 1. Zakona o Državnoodvjetničkom vijeću (»Narodne novine«, broj 67/2018) odlučujući o zahtjevu za razrješenje Vlatke Bračanov, na 67. sjednici održanoj 8. studenoga 2018.,

odlučilo je

VLATKA BRAČANOV, razrješava se dužnosti zamjenice općinskog državnog odvjetnika u Općinskom državnom odvjetništvu u Zagrebu, s danom 31. prosinca 2018.

Broj: DOVO-41/2018-3

Zagreb, 8. studenoga 2018.

Predsjednica
 Državnoodvjetničkog vijeća
 Snježana Frković, v. r.
### NN 103/2018 (23.11.2018.), Rješenje o razrješenju člana Povjerenstva za uništavanje oduzetih droga

VLADA REPUBLIKE HRVATSKE

2017

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 51.a stavka 1. Zakona o suzbijanju zlouporabe droga (»Narodne novine«, br. 107/01, 87/02, 163/03, 141/04, 40/07, 149/09, 84/11 i 80/13), Vlada Republike Hrvatske je na sjednici održanoj 16. studenoga 2018. godine donijela

RJEŠENJE

O RAZRJEŠENJU ČLANA POVJERENSTVA ZA UNIŠTAVANJE ODUZETIH DROGA

Razrješuje se SLOBODAN ČALIĆ dužnosti člana Povjerenstva za uništavanje oduzetih droga, na koju je imenovan kao predstavnik ministarstva nadležnog za pravosuđe.

Klasa: 080-02/18-02/102
 Urbroj: 50301-15/07-18-02
 Zagreb, 16. studenoga 2018.

Predsjednik
 mr. sc. Andrej Plenković, v. r.
### NN 103/2018 (23.11.2018.), Rješenje o imenovanju člana Povjerenstva za uništavanje oduzetih droga

VLADA REPUBLIKE HRVATSKE

2018

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 51.a stavka 1. Zakona o suzbijanju zlouporabe droga (»Narodne novine«, br. 107/01, 87/02, 163/03, 141/04, 40/07, 149/09, 84/11 i 80/13), Vlada Republike Hrvatske je na sjednici održanoj 16. studenoga 2018. godine donijela

RJEŠENJE

O IMENOVANJU ČLANA POVJERENSTVA ZA UNIŠTAVANJE ODUZETIH DROGA

Imenuje se MARIO ČUPIĆ članom Povjerenstva za uništavanje oduzetih droga, kao predstavnik ministarstva nadležnog za pravosuđe.

Klasa: 080-02/18-01/163
 Urbroj: 50301-15/07-18-02
 Zagreb, 16. studenoga 2018.

Predsjednik
 mr. sc. Andrej Plenković, v. r.
### NN 103/2018 (23.11.2018.), Ispravak Pravilnika o dopuni Pravilnika o neprofitnom računovodstvu i Računskom planu

MINISTARSTVO FINANCIJA

2030

Nakon izvršenog pregleda teksta utvrđena je pogreška u Pravilniku o dopuni Pravilnika o neprofitnom računovodstvu i Računskom planu objavljenog u »Narodnim novinama«, broj 96, od 31. listopada 2018. godine, te se daje sljedeći

ISPRAVAK

PRAVILNIKA O DOPUNI PRAVILNIKA O NEPROFITNOM RAČUNOVODSTVU I RAČUNSKOM PLANU

U Računskom planu koji je sastavni dio Pravilnika o dopuni Pravilnika o neprofitnom računovodstvu i Računskom planu zamjenjuje se tekst odjeljka »4512 – Tekuće donacije iz EU sredstava« tekstom »4512 – Stipendije«, a tekst odjeljka »4513 – Stipendije« tekstom »4513 – Tekuće donacije iz EU sredstava«.

Klasa: 011-01/17-04/05

Urbroj: 513-05-03-18-5

Zagreb, 15. studenoga 2018.

Ministar financija
 dr. sc. Zdravko Marić, v. r.
### NN 104/2018 (28.11.2018.), Odluka o razrješenju i izboru potpredsjednika Odbora za lokalnu i područnu (regionalnu) samoupravu Hrvatskoga sabora

Hrvatski sabor

2031

Na temelju članka 81. Ustava Republike Hrvatske i članka 46. i 115. Poslovnika Hrvatskoga sabora, Hrvatski sabor na sjednici 21. studenoga 2018. donio je

ODLUKU

O RAZRJEŠENJU I IZBORU POTPREDSJEDNIKA ODBORA ZA LOKALNU I PODRUČNU (REGIONALNU) SAMOUPRAVU HRVATSKOGA SABORA

I.

Razrješuje se dužnosti potpredsjednik Odbora za lokalnu i područnu (regionalnu) samoupravu Hrvatskoga sabora BORIS
 MILOŠEVIĆ.

II.

Za potpredsjednika Odbora za lokalnu i područnu (regionalnu) samoupravu Hrvatskoga sabora bira se VELJKO KAJTAZI.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-03/43
 Zagreb, 21. studenoga 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 104/2018 (28.11.2018.), Odluka o izboru povjerenika za informiranje

HRVATSKI SABOR

2032

Na temelju članka 81. Ustava Republike Hrvatske i članka 36. Zakona o pravu na pristup informacijama (»Narodne novine«, br. 25/13. i 85/15.) Hrvatski sabor na sjednici 21. studenoga 2018. donio je

ODLUKU

O IZBORU POVJERENIKA ZA INFORMIRANJE

I.

Za povjerenika za informiranje bira se dr. sc. ZORAN
 PIČULJAN.

II.

Ova Odluka stupa na snagu danom donošenja.

Klasa: 021-13/18-07/42
 Zagreb, 21. studenoga 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.